ming030890/wiki-yue-high-quality huggingface dataset:
加央

加央（Kangar）係馬來西亞玻璃市嘅首府，亦係最大嘅城鎮。人口有48,898，面積有2,619.4 ha。佢喺馬來西亞半島最北面位置，玻璃市河側近。
加央仲係周邊地區水稻米生產嘅集合中心。佢嘅市政府同亞婁同埋加基武吉嘅鄰近社區統一。加央嘅中心係Sena Province。呢個鎮係馬來西亞最細嘅州首府，嗰度居民主要係農民同公務員。主要行業包括水泥、鋸木、橡膠、紙張同埋糖同蝦加工。

歷史
加央早喺350年前建立。1653年吉打第14任蘇丹姆希汀曼蘇沙（Sultan Muhyiddin Mansor Shah）建立咗Kota Sena作為行政中心，當時係玻璃市河口附近嘅一個港口市鎮。嗰陣時貿易主要喺一樖叫做「Pohon Kangar」嘅樹下面進行，所以呢度叫做「Kangar」。
另一種講法係當地有好多叫做「Burung Kangor」（Spizaetus limnaetu）嘅老鷹而得名。之後，陸路交通發達，河水嘅淤積，令到呢個港口嘅地位逐漸消失，汽車已經代替船作為交通工具。
加夫利

加夫利（Peter Guthrie，1961年10月10號—）係英倫足球員，喺紐卡素出世。
作為職業足球員，佢司職守門員，喺香港嘅星島、流浪、愉園都打過。2008年5月返到紐卡素揸巴士。
加士居道

加士居道（英文：Gascoigne Road），係香港九龍油麻地嘅一條馬路，同時係香港5號幹線一部份，由彌敦道同甘肅街開始，去到漆咸道南。
加士居道天橋

加士居道天橋係香港一條行車天橋，喺九龍京士柏到油麻地一帶，喺正加士居道近衛理道交界以西一段嘅頂頭，接駁渡船街天橋。呢條天橋係5號幹線其中一段。呢條天橋係條單線雙程道路，1977年起好，特色係中間穿過油麻地停車場大廈。
加多利灣泳灘

加多利灣泳灘，香港泳灘之一，喺屯門青山公路十八咪又四分之三，英文叫Kadoorie Beach。行政上歸屯門區。設施有泳灘、燒烤場。歸康樂及文化事務署管。
加多利即嘉道理，為香港望族，出名搞中華電力。
加奧加斯亞般奴

加奧加斯亞般奴（西班牙文：Gael García Bernal，1978年11月30號—）係一個嚟自墨西哥瓜達拉哈拉嘅男演員，佢嘅出名作品有《巴別塔》、《聖·教·慾》同埋《衰仔失樂園》。
全港戲院日

全港戲院日（英文：Cinema Day）係自2023年開始每年一次，由香港戲院商會各成員院線旗下商業戲院，提供全日劃一30蚊港紙一張戲飛嘅優惠。第一次喺2023年4月29號禮拜六，第二次喺2024年4月21號禮拜日。

全港戲院日2023
根據第41屆香港電影金像獎特刊內頁廣告，「全港戲院日」原定喺2023年4月22號搞，但因為要等埋政府喺當月24號正式公佈一系列「開心香港」活動，而「全港戲院日」亦被納入「開心香港」嘅其中一項活動，所以要延遲到4月29號。呢次總共有61間戲院參與。
根據香港戲院商會統計，當日有222,036人次入場睇戲，係4月單日最高入場人次，亦係非假日最高入場人次。

全港戲院日2024
香港戲院商會喺2024年4月10號公佈搞第二次「全港戲院日」，日子定喺4月21號，列入「香港流行文化節2024」嘅活動，形式同上一次大致相同。呢次總共有63間戲院參與。
全民運動日誌

《全民運動日誌》（英文：Sports Diary）係香港MakerVille製作嘅體育資訊節目，由張右雨、曾贊學、蔡寶欣（第41集起）同陳樂庭（第50集起）主持，2023年5月12號到2024年8月9號逢禮拜五13:00 - 13:30喺香港電視娛樂ViuTV播。節目會介紹唔同業餘體育團體。節目唔設字幕。
全港的

《全港的》（Keepy Uppy）係香港電視娛樂製作嘅體育節目，屬2018年FIFA世界盃特備節目，2018年3月6號到6月13號逢禮拜一到日20:30-20:35喺ViuTV播，總共100集。
主持包括司機 陳炳銓、司機 朱柏康、隊員 羅伊婷（Daisy） 、隊員 趙詠瑤（Kimi）、隊員 王頌茵（Kathy）、隊長 張敏潔（Kit）、隊員 羅佩芝（Giann）、隊員 郭思（Suey）、隊員 鄭宇澄（Natalie） 、隊員 劉思美（Emily）同 隊員 李文意（My叔）。
節目會安排一架「粉紅的」流動推廣車，走勻全香港十八區請市民齊齊「的波」（控球），去宣傳世界盃。
全泰壹

全泰壹（諺文：전태일，1948年9月28號—1970年11月13號）係南韓勞工兼勞工運動家，人權運動家，韓國勞工運動團體勞工人權運動嘅創立人，人權運動同政府企業優待政策嘅主要帶頭人。
佢生於韓國慶尚北道大邱市（家下大邱廣域市），1965至1970年漢城東大門市場嘅纖維勞工。1970年11月13號，喺南韓漢城東大門市場路上自焚而死。
全港十八區業餘歌唱比賽

全港十八區業餘歌唱比賽（粵拼：cyun4 gong2 sap6 baat3 keoi1 jip6 jyu4 go1 coeng3 bei2 coi3）係香港舊時一個歌唱比賽，同新秀歌唱大賽並稱香港樂壇兩大搖籃。入面唔少得獎者依家已經係天皇巨星，包括有「歌神」稱號嘅樂壇巨星張學友，同叫現場演唱零瑕疵嘅實力派歌手李克勤。因香港區域數目增加，1985年第2屆開始改過名做全港十九區業餘歌唱比賽，之後停辦。
1984年 第1屆 冠軍：張學友（嚟自東區，92分）
1985年 第2屆 冠軍：李克勤
1986年 第3屆 冠軍：鄭祖同
全港各區工商聯

全港各區工商聯係一個香港親中派商界組織，喺1993年由楊孫西創立，初初叫咗「全港各工業區工商業聯合會」，後來喺2000年改名，而家由盧錦欽擔任會長。

政治同經濟政策立場
佢哋係親中派嘅成員，曾經公開反對香港獨立同埋攻擊2020年香港立法會選舉民主派初選係非法，又形容反送中運動係暴動，期間多次支持被指濫權嘅香港警察。
佢哋亦高度主張中港兩地經濟融合，不時舉辦唔同形式嘅兩地交流活動。
全港性系統評估

全港性系統評估（英文：Territory-wide System Assessment，簡稱TSA）係香港教育統籌委員會喺2000年發佈嘅教育改革報告書裏面提出嘅改革措施之一。由2004年開始，每年六月舉行，目的係了解全港學生中英數三科嘅水平，希望可以改善學生喺呢幾科嘅能力，呢個評估唔會計學生個別嘅成績，只會用嚟評估學生整體狀況，同香港學科測驗相似。
呢篇全港性系統評估係關於香港教育（包括學校）有關嘅楔位文章。你可以透過編輯或修訂增加佢嘅內容。
倉持春希

倉持春希（日文：倉持 春希(Kuramochi Haruki)；2011年2月28號—）係日本嘅童星，佢係《躲貓貓！》第七代小姐姐「小春」嘅扮演者。
倉央嘉措

倉央嘉措（西藏話：ཚངས་དབྱངས་རྒྱ་མཚོ，1683年3月1號—？），印度達旺人，係藏傳佛教格魯派嘅第六世達賴喇嘛，任期由1697年到1706年。1706年俾和碩特汗國嘅拉藏汗廢咗，被押離西藏，文獻對佢其後嘅記載並唔一致。
佢亦係一位詩人，佢寫嘅倉央嘉措情歌好出名。
倉敷

倉敷係日本岡山縣一個中核市，人口48萬。
倉山

倉山係中國福建福州一區，面積139平方公里，人口45萬。
倉本崇史

倉本崇史（1984年8月8號—）係日本足球員，司職後衞，效力過大分三神，及水戶蜀葵。
倉口桃

倉口桃 ，係日本嘅一個女藝人同埋配音員。
倉岡水巴

倉岡水巴 ，係日本嘅一個女藝人同埋配音員。
九如坊

九如坊（英文：Kau U Fong），係香港一街，喺香港島，中環同上環交界山上。東面街頭車路，駁鴨巴甸街。街尾安和里會合，可以行樓梯上歌賦街。九如坊亦分出兩條街仔，叫九如坊北（Kau U Fong North）同九如坊西（Kau U Fong West）。九如坊北由街頭分出，九如坊西由街中分出，通去九如坊北。
九如坊同安和里，合稱二奶巷。

名
九如坊個「九如」，出自《詩經》，代表九種吉兆。
九因歌

九因歌，亦叫乘數表或者乘法口訣，係十進制乘數表，可以幫手計簡單乘、除同開方。佢係中國發明，現時文獻所示，春秋戰國用到依家，歷代只係字句同次序稍有唔同。完整嘅九因歌有乘式八十一項，唔計重覆嘅，就有四十五項。
西方文明古國嘅古希臘同埋古巴比倫都發明過乘數表，不過就複雜過九因歌好多。希臘乘法表有1,700百幾樣，而且唔夠全面。由於響13世紀之前佢哋計算乘法、除法好困難，所以可以除一個大數嘅人會被人視為數學家。歐洲直到13世紀初都唔知道呢種簡單嘅乘數表。13世紀初，東方嘅計算方法通過阿拉伯人傳入歐洲，歐洲人就學習呢個新方法。當時，用新法乘兩個數呢類題目，係大學嘅教材。
九因歌後嚟東傳入高麗、日本，經絲綢之路西傳印度、波斯。

記載
「九因歌」早喺漢代數學家劉徽《九章算術注》提過「九九」起源於中華神話人物伏羲之時。

粵讀法
乘數帶「一」之簡單口訣可用「得」或「如」，如「一三得三」、「七一如七」；其他相乘結果爲個位數之簡單口訣多數用「如」。好似「三二如六」、「四二如八」；相乘結果係整數「十」嘅口訣，多數用「終/中」，如「五六終三十」，「五八終四十」；「三」「三」相乘比較特別，用「歸」或「該」。廣東話讀乘數口訣靈活多變之餘，不乏古風，「得」、「如」、「終/中」、「歸」、「該」五字，盡顯古文之雅。

同當時其他國家嘅比較
古希臘、古埃及、古印度、古羅馬無進位制，原則上要有無限大嘅乘數表，所以無可能有九因歌。例如希臘乘法表要列出7×8，70×8，700×8，700×8，7000×8……。相比之下，因為九九表係基於十進位制，7×8=56，70×8=560，700×8=5600，7000×8=56000，只需要7×8=56一個代表。
古巴比倫算術雖然早過希臘，但係都好過希臘嘅算術，因為巴比倫算術有位值制。不過巴比倫算術用60進位制，原則上一個「59×59乘數表」要1770項；由於「59×59乘法表」太大，巴比倫人唔用類似九因歌嘅乘數表。不過，考古學家發現巴比倫人用1×1=1、2×2=4、3×3=9……7×7=49、……9×9=81 ……16×16=256 …… 59×59=3481 嘅「平方表」。
古埃及無乘數表。考古家發現，古埃及人係通過累次加法嚟計乘數。例如計5×13，先將13+13得26，再加26+26=52，然之後再加13得65。古瑪雅人用20進位制，同依家世界通用嘅十進位制最接近。一個19×19乘法表有190項，多過九九表嘅45項三倍幾，但係就簡便過巴比倫嘅方法好多，但係考古學家到依家都未發現瑪雅乘數表。
九國公約

九國公約（Nine Power Agreement）係有關中國領土嘅條約。1922年，美國發起太平洋會議，會中有中、英、美、日、法、意、葡、比、荷九國。條約保證中國主權獨立，土地行政完整。重申門戶開放，機會均等。九國公約喺2月6號簽。
自從日本佔領東三省侵畧中國，公約如同空文。
九大簋

九大簋係廣東嘅飲宴大餐，尤其係珠江三角洲地區，一共有九個大餸，所以就叫「九大簋」（「簋」係古時裝嘢食嘅大盆）。
九大簋有邊九味餸無統一規定，但一定會有豬、雞、魚，再加埋海鮮同菜蔬等等。
九唔搭八

亦可以撳「incubator:Wt/yue/九唔搭八」跳去維基辭典。
九型性格

九型性格（Enneagram of Personality）係一套講性格類型嘅性格理論，將人嘅性格分做九大類型。
到咗廿一世紀初，基本上冇專業嘅心理學研究仲會用九型性格。
克勞斯艾伯納

克勞斯艾伯納（Klaus Ebner，1964年8月8號—），係奧地利作家，1980年代開始活躍，作品語言主要係德文同加泰隆尼亞文。
克勞狄

克勞狄（拉丁文：Claudius，前10年8月1號—54年10月13號）係羅馬帝國第四位皇帝，41年到54年在位。
上一任皇帝卡利古拉被刺殺後，克勞狄受近衛軍擁立，同埋元老院承認下即刻繼位。佢繼位後好多政策都交畀元老院做最後決定，取消好多卡利古拉嘅暴政，深受人民愛戴。
克勞迪山農

克勞迪山農（英文：Claude Shannon；1916年4月30號—2001年2月26號）係美國數學家同電子工程師，奠定咗現代資訊理論基礎，畀人叫做「資訊理論之父」。
厚岸霧多布昆布森國定公園

厚岸霧多布昆布森國定公園（日文：厚岸霧多布昆布森国定公園／あっけしきりたっぷこんぶもりこくていこうえん Akkeshi Kiritappu Konbu-mori Kokutei Kōen）係日本北海道東部一個國定公園，喺厚岸町、濱中町、釧路町同標茶町，總面積414.87平方公里（160.18平方英里）。呢個國定公園前身係1955年設立嘅厚岸道立自然公園，2021年3月30號升格。
厚德邨

厚德邨（Hau Tak Estate）係香港一個公共屋邨，嚮新界將軍澳坑口新填海區，1993年入伙，由新城市管理負責屋邨物業管理。
頌明苑同裕明苑係居者有其屋屋苑，嚮厚德邨旁邊，分別有五座同兩座樓，1993年同1994年落成。

事件
2007年3月30號 厚德邨街市裝修意外三級火燭，14個鐘後部份建築結構現鬆脫爆裂。同年6月中，街市重新營業。
2013年3月19號 厚德邨有個單位火燭，有個細路燒傷，雞翼窗標火。
厚木

厚木係日本神奈川縣一個特例市，人口22萬。
厚德園

厚德園，俗稱二十畝，係國民革命軍第五軍長李福林嘅宅邸，喺廣州河南大塘村厚德圍。厚德園落成於1921年，係李福林喺中年短暫退隱期間嘅居所，果園產蔗、荔枝、甜橙、黃皮同沙欖。主體建築喺而家海珠區敦和路110號，1999年被定爲市文物保護單位。

主體建築
厚德園佔地13334平方米。主體建築佔地1200平方米，包括門樓、主樓、耕仔樓、水榭、釣魚臺等，四面環水。主樓喺正島心，坐北朝南，係石屎結構西式樓，有4層咁高，有拱門卷窗。首層正門花崗石門框，装鐵趟櫳大門，內廳係花崗岩條石鋪地。頂層四角有挑出牆外約莫1米嘅角堡，四圍同樓底有槍眼。主樓兩邊沿湖起咗两層曲尺形嘅耕仔樓，係工人同守衛嘅居室。莊園入邊放兩隻石獅把守通道，四圍係果樹。
厚木那奈美

厚木那奈美，係日本嘅一個女藝人同埋配音員。
厘米

厘米（廣東地區讀lei4 mai1，香港讀lei4 mai5；符號：cm）；喺繁體字界重可以寫做釐米；第個名係公分（gung1 fan1）；佢係國際標準長度嘅計量單位，就係一米嘅一百分之一噉解。

國際應用
絕大部嘅國家用國際標準長度，美國係例外。

Unicode代碼
喺Unicode範圍入面，佢為咗同而家嘅CJK編碼兼容，先至收錄咗同「cm」有關嘅符號：
因為收錄只係為咗兼容，呢啲符號全部係全形（全角）字。
厙氏

厙（粵拼：se3）係唐人姓氏，喺《百家姓》裏頭排第371位，依家經已冇乜人用。
呢篇厙氏係同姓氏有關嘅楔位文章，重未寫完嘅。麻煩你幫手充實佢。
厚壁組織

厚壁組織（英文：sclerenchyma）係植物體入面嘅機械組織，由死細胞組成，可以加固植物體。厚壁組織可以分為石細胞同纖維細胞。細胞壁均勻增厚，主要係木質素嘅沉積，又可以叫做木質化。圍繞維管束分佈。
周澤榮

周澤榮（Chau Chak Wing，1954年—）係喺澳洲經商嘅中國人。

部分有名嘅業務
佢旗下業務主要有僑鑫集團，比較多澳洲華人認識嘅，係旗下嘅澳洲中文傳媒《澳洲新快報》，但新快報已經喺2019年結束咗報章業務，而喺2021年3月29號，佢哋公司網站宣布，因為業務全面轉型，停止更新旗下網站。

政治參與同其他事件
喺2018年8月，美國政府嘅美中經濟與安全審查委員會China's Overseas United Front Work: Background and Implications for the United States報告書，當中點名提到周澤榮同埋另一個同樣係喺澳洲經商嘅華裔商人黃向墨，喺澳洲同紐西蘭進行滲透。
2021年2月，澳洲SBS報導，周澤榮涉嫌參與前聯合國主席嘅賄賂醜聞。
周潔瓊

周潔瓊（1998年12月16號—）係中華人民共和國一個女歌手。
周潤發

周潤發，SBS（粵拼：zau1 jeon6 faat3；英文：Chow Yun-fat；1955年5月18號—），係香港電影同電視男演員。

簡歷
2007年5月，周潤發出席《加勒比海盜：魔盜王終極之戰》電影宣傳活動
周潤發係新界（南丫島）原居民，佢曾經喺創興書院（廖寶珊紀念書院）讀書、之後做過Office Boy、喺郵政局度做扥郵包、喺尖沙咀嘅酒店做過門僮同埋做過賣相機。1973年考入TVB第三期藝員訓練班，畢業後入電視圈，之後拍電影。1976年主演香港第一套長編電視劇《狂潮》。1980年演《網中人》、《親情》、《上海灘》。
佢喺七十年代俾協利電影發掘加入電影圈，1976年電影中首次亮相，係協利電影嘅幾部電影，包括《撈家邪牌姑爺仔》同《入冊》。1980年初嘅包括《血汗金錢》、《江湖檔案》、《灰靈》、《上海灘》、《上海灘續集》票房收入比1970年初喺協利重要低。佢喺協利嘅一啲電影票房多過100萬港元，係香港當時最高之一。但係80年初期，佢表現就走下坡，所以80年代初嘅電影都唔叫座，俾人話係「票房毒藥」。1986年佢喺《英雄本色》演「Mark 哥」獲得好評，霎時成為票房靈丹。後來佢離開電視行，成為專業電影演員。1987年至1990年，周潤發憑住《英雄本色》、《龍虎風雲》、《阿郎的故事》三度贏得香港電影金像獎最佳男主角。1995年，佢去咗美國荷里活發展，喺《安娜與國王》演暹羅國王。2000年，喺李安導演嘅《臥虎藏龍》，演李慕白，呢部影片喺美國大收，周潤發成為國際明星。
周澄

周澄（Crystal Chow，1986年9月13號—）係香港中文大學文化研究系3年級學生[咩時候？]，學聯前秘書長（2009-2010），香港中文大學學生會前任外務副會長（2008-2009），支聯會青年組組員。周澄曾經做過公民黨2007年區議會選舉助選義工，嚮2010年同另外4個學聯前成員成立大專2012，佢出選新界東選區補選，挑戰梁國雄。

生平
周澄阿媽係編劇岸西。周澄讀過香港左派學校培僑中學，鍾意搞政治搞香港民主運動，2001年周澄入支聯會青年組，嗰時先15歲，又做埋執委；2004年立法會選舉時，幫七一連線助選。2006年，做支青組教育同出版幹事。周澄成日搞社會同政治運動。
2010年，佢亦代表大專2012參選立法會新界東補選，攞到17260票，係落選之中最多嗰個，僅次於梁國雄108927票 。
佢2010年6月底喺週刊自爆曾經做舞小姐，但係淨係做「金魚」（唔係「木魚」，睇得唔扑得）冇賣淫。做舞小姐嗰陣暱稱「大海無量」。80後反特權青年林輝同佢拍拖嗰陣就係佢晌夜總會做嗰陣，林輝話周澄絕對冇為客人提供性服務，淨係賣啤酒。件事曝光之後周澄照樣參加七一遊行，遊行期間佢強調自己無賣肉，又話做舞小姐係佢人生經驗，唔會話係做錯事。
事件曝光後，網上討論區個別網民幫周澄改咗個花名「民主舞女」。
周炳輝

周炳輝 (漁農界)，香港親中派政治人物兼漁農界人士。
六反勇治

六反勇治（1987年4月10號—）係日本足球員，司職守門員，效力清水心跳。
冉耕

冉耕，字伯牛，亦寫白牛或百牛，係春秋末年魯國人，孔仲尼門生。
伯牛細仲尼七年。仲尼任魯國中都宰，負責刑事，佢帶伯牛到佢到做事。
伯牛同顏淵、閔子騫、仲弓同屬孔門十哲，有德行哲人。
冊封

冊封係指中國皇帝同附近各國君主結成名義上君臣關係，響舊時中華文化圈入面嘅一種外交體制。
被中國冊封嘅國叫冊封國，需要向中國朝貢，又要用中國年號、曆法（正朔）。中國可以命令冊封國出兵，而冊封國俾人打時都可以向中國請求增援。
再也沒有

《再也沒有》（英文：Never Again）係由Ryan.B、應無所住同楊佬叄填詞，Ryan.B作曲同編曲，Ryan.B同楊佬叄演唱。

簡介
《再也沒有》呢隻歌出咗後，畀人質疑隻歌抄《See You Again》、《Stay with Me》同《Nervous》。汪峰喺湖南衛視《歌手2018》第八期演唱咗呢隻歌，並攞到嗰集觀眾票選第一名。
再戰擊情

《再戰擊情》（Southpaw）係一部2015年嘅美國運動電影，由Antoine Fuqua做導演。主演係積佳蘭賀、科力士韋德加、Rachel McAdams。
再世紅梅記

《再世紅梅記》係仙鳳鳴粵劇團既劇目，個劇本係從明朝周朝俊既《紅梅記》改編而成，最早係喺1959年9月14日嚮香港利舞臺首演。《再世紅梅記》係唐滌生既遺作，佢喺睇緊呢套劇首演，到咗第四場「脫穽救裴」既時候死咗。
傳聞唐滌生改寫《再世紅梅記》既時候，喺街上面遇見終日流浪既南海十三郎，向佢請教而得出改篇明朝《紅梅記》既靈感。
呢套劇有六段，分別係：觀柳還琴，折梅巧遇，鬧府裝瘋，脫阱救裴，登壇鬼辯，蕉窗魂合。

觀柳還琴
《再世紅梅記》呢套劇開始既時候，喺官舫上面，太師府僕人賈麟兒（第二丑生）用數白欖既方法獨白交代套劇既背景，講賈似道係太師，雖然係高官，但係佢唔理元兵困襄陽，只求酒色，鍾意買妾，佢有七個老婆同埋廿九個妾侍，總共娶咗三十六個女人，最新收返嚟既李慧娘。而同時，李慧娘（正印花旦）就喺船上伏欄痛哭。
套劇既古仔係講裴禹（裴舜卿）去西湖玩既時候，偶遇咗賈似道最近娶返嚟既妾侍李慧娘，兩人一見鍾情。賈似道好嬲，殺死咗慧娘，將佢既棺材收埋喺紅梅閣。
注：原著講慧娘同賈似道同遊西湖既時候，因為回望斷橋上面既裴禹，又讚佢「美哉少年」，而引起殺身之禍。

折梅巧遇
裴禹路過巧遇被解甲退職既總兵盧桐既女盧昭容，裴禹誤會佢就係慧娘，同佢講咗啲情話，令昭容以為佢心懷不軌，裴禹向昭容解釋。

鬧府裝瘋
裴禹因為昭容似慧娘，頓生愛念。而賈似道亦同樣因為昭容似慧娘而想納佢做妾侍。盧桐拒絕咗佢，裴禹教盧昭容扮傻，點知俾賈似道識破咗，捉咗裴禹，將佢拘留咗係太師府裏面。盧桐帶住個女搬咗去揚州。

脫阱救裴
慧娘既鬼魂出現，同裴禹相會，仲將佢救走，離開紅梅閣，避過賈似道既殺害。

登壇鬼辯
賈似道質疑佢啲妾侍放走裴禹，責問既時候，慧娘既鬼魂現身，辯明一切，又幫裴禹去見昭容，希望裴禹可以同昭容結婚。

蕉窗魂合
裴禹同埋慧娘趕到揚州既時候，昭容啱啱死咗，慧娘於是借屍還魂，同裴禹有情人終成眷屬。
再出發吧！山手線

《再出發吧！山手線》（英文：Long Time No See Yamanote Line）係香港MakerVille製作嘅遊埠節目，由鄭伊琪‎主持，2023年4月30號到7月9號逢禮拜日20:00—20:30喺香港電視娛樂ViuTV播。節目主持會遊覽日本東京山手綫沿線地方。

節目調動
2023年5月7號：由於直播《Chill Club 推介榜年度推介 22/23》，所以停播一次。
再力花

再力花（粵拼：zoi3 lik6 faa1；學名：Thalia dealbata），又嗌水竹芋（seoi2 zuk1 wu6）、水蓮蕉（seoi2 lin4 ziu1）、塔利亞（taap3 lei6 aa3），係竹芋科水竹芋屬嘅水生草本植物。原產北美洲美國中南同埋墨西哥。呢樖嘢成日有「水上天堂雀」嘅名。

形態
植株12米高，地下根莖系比較發達，根位成日出葉。葉似長橢圓披針，淺灰藍色；葉柄長，葉嘑大部分閉合。花屬複總狀花序，樣細粒，花瓣紫，每年3～10月開花。

適應環境
植株啱喺暖而濕，夠陽光嘅環境生，雖然佢禁半陰地，但唔禁凍，淨啱20～30℃嘅環境生長。

用途
佢嘅花多數畀人睇。
冊亨

冊亨係中國貴州黔西南下轄嘅一個縣，有2597平方公里咁大。
再創世紀

《再創世紀》（英文：Another Era），係香港電視廣播有限公司、愛奇藝同中國廣播影視出版社合作拍攝製作嘅時裝商戰電視劇，由郭晉安、周勵淇、林文龍、楊怡、鍾嘉欣、袁偉豪同周柏豪領銜主演，並由王振、余芷慧、潘志文、胡楓、鄧佩儀、湯洛雯、林嘉華同陳自瑤聯合主演，監製關樹明。套劇被包裝做《創世紀》嘅續集，不過故事嘅角色都同前作無任何關係。
伊藤紘平

伊藤紘平（粵拼：ji1 tang4 wang4 ping4；日文：伊藤紘平(Itō Kōhei)；1988年12月5號—）係日本足球員，亦係酒田市第一位職業足球員，司職後衛，曾經效力香港超級聯賽球會灝天黃大仙。
2016年2月18號，黃大仙宣佈放棄伊藤紘平。
伊藤美來

伊藤美來（1996年10月12號—）係日本嘅一個女歌手同埋配音員。
伊藤美紀

伊藤美紀 ，係日本嘅一個女藝人同埋配音員。
伊藤由奈

伊藤由奈（平假名：いとう ゆな，羅馬字：Itō Yuna，1983年9月20號—）係日本女歌手同演員，係日韓混血，老竇係日本人，阿媽係韓國人。佢喺洛杉磯出世，不過喺夏威夷大嘅，有美國國籍。因為2005年演出咗『NANA』真人版電影，重唱咗主題曲《Endless Story》而被人認識，嗰首《Endless Story》重被張惠春翻唱咗國語版『想念你的歌』同衛蘭翻唱咗粵語版『陰天假期』。
伊藤節生

伊藤節生 ，係日本嘅一個男配音員。

配音作品一覽
呢個表唔完整，歡迎加料。
伊藤美誠

伊藤美誠（粵拼：yi1 tang4 mei5 sing4，日文：伊藤 美誠／いとう みま Itō Mima，2000年10月21號—）係日本女乒乓球員，喺靜岡縣磐田市出世。
2014年3月30號，佢同平野美宇嘅女雙組合喺世界巡迴賽德國公開賽獲得冠軍，以13歲又160日締造女雙冠軍嘅最後生紀錄。
2015年3月22號，佢同樣喺德國公開賽上連贏韓瑩、馮天薇等好手奪得女單冠軍，以14歲又152日嘅年齡成為史上最後生嘅世界巡迴賽女單冠軍。喺2020年夏季奧林匹克運動會乒乓波混雙項目同水谷隼搭檔攞到金牌。

畀中國大陸網民攻擊
7月27號，日本組合伊藤美誠同水谷隼喺東京奧運乒乓混雙決賽落後兩局嘅情況下，成功逆轉中國組合許昕同劉詩雯攞咗金牌。伊藤美誠之後嘅私人IG上更新奪冠嘅動態，好多日本、台灣、香港網友喺佢嘅私人IG上發佈道賀文。與此同時，好多中國網友同小粉紅洗版，甚至痛罵道賀嘅香港同台灣網友，引起台灣、香港同中國網民之間展開論戰，迫使佢將所有社交平台關閉。
伊藤純奈

伊藤純奈 ，係日本嘅一個女演員。

拍過嘅作品一覽
呢個表唔完整，歡迎加料。
伊藤直司

伊藤直司（1959年7月1號—）係日本足球員，司職中場，曾經喺1981年爲日本足球代表隊出場1次。
伊藤純也

伊藤純也（1998年4月12號—）係日本足球員，司職中場，效力過FC東京。
保羅獲加

保羅獲加（Paul Walker，1973年9月12號—2013年11月30號）係美國電影男演員，出名作品有《狂野時速》系列電影。
保羅卡布拉爾

保羅卡布拉爾 （葡文：Paulo Cabral；1922年8月22號—2009年9月20號）係巴西新聞從業員同政治人，喺巴西塞阿拉州嘅瓜伊烏巴（Guaiúba）出世。佢喺1951年至1955年期間出任福塔雷薩市市長。
卡布拉爾喺2009年9月20號喺巴西利亞聯邦區死咗，終年87歲。
保羅書信

保羅書信（希臘文：Ἐπιστολὲς Παύλου；天主教叫做保祿書信；唐朝景教叫做寶路法王經）係使徒保羅寫畀各地教會就每個教會裏面嘅情況或者對來信詢問教義嘅人嘅回信，書信裏面解釋咗好多有關基督教教義嘅疑難問題同解釋教理原則，係基督教嘅重要文件，之後喺第一次君士坦丁堡公會議度確認係正典正式列入基督教《新約聖經》度。

排列
保羅所寫嘅十三卷書信裏面，佢哋喺新約正典嘅排列，似乎係最長嘅排先（羅馬書），最短嘅排後（腓利門書）。

以羅馬監獄事件做中心
之前：羅馬書、哥林多前書、哥林多後書、加拉太書。
嗰時：監獄書信（以弗所書、腓立比書、歌羅西書、腓利門書）。
之後：教牧書信（提摩太前書、提摩太後書、提多書）。

以對象做中心
教會：羅馬書、哥林多前書、哥林多後書、加拉太書、以弗所書、腓立比書、歌羅西書、帖撒羅尼迦前書、帖撒羅尼迦後書。
個人：提摩太前書、提摩太後書、提多書、腓利門書。

以教義做中心
救贖性：羅馬書、 哥林多前書、哥林多後書、加拉太書，以十字架做中心。
基督性：以弗所書、腓立比書、歌羅西書、腓利門書，以基督做中心。
末世性：帖撒羅尼迦前書、帖撒羅尼迦後書，以主再來做中心。
教會性：提摩太前書、提摩太後書、提多書，以教會做中心。

以性質做中心
宣教書信：羅馬書、哥林多前書、哥林多後書、加拉太書、以弗所書、腓立比書、歌羅西書、帖撒羅尼迦前書、帖撒羅尼迦後書。
監獄書信：以弗所書、腓立比書、歌羅西書、腓利門書。
教牧書信：提摩太前書、提摩太後書、提多書。

格式
保羅書信嘅格式根據當時嘅書信格式，不過喺佢嘅書信裏面，又表現佢嘅書寫方式。格式係噉；作者嘅名同職稱、收信人嘅名，問候或者祝詞（保羅改做祝福同問安）、主要書信內容（保羅將佢分做「教義同生活」、「理論同實踐」或者「信仰同責任」）、信尾問安或祝福（保羅補上祝福）同簽名。

失傳作品
有幾封保羅書信，已經失傳。
哥林多前書5章9節提到，喺哥林多前書之前，佢已經寫過另一封信畀哥林多教會。
哥林多後書2章4節、哥林多後書7章8-9節，提到畀哥林多教會嘅第三封信。
以弗所書3章3-4節提到，曾經寫畀以弗所教會另一封信。
歌羅西書4章16節提到畀老底嘉教會嘅信。
保羅比亞

保羅比亞（Paul Biya，1933年2月13號—）係當今喀麥隆總統，1982年上任。
保羅塞尚

保羅塞尚（Paul Cézanne，1839年1月19號—1906年10月22號）係一個法國嘅後印象派畫家。佢對馬蒂斯同畢加索嘅影響幾大。
保羅安卡

保羅安卡（Paul Albert Anka，1941年7月30號—）係英文經典歌星同埋寫手。佢喺加拿大安大略省渥太華出世，攞過加拿大勳章，1990年佢入咗美國籍。
保羅安卡嚮1950年代末至1960年代入行，成名作包括自己唱作嘅青年偶像歌《Diana》《Lonely Boy》《Put Your Head on My Shoulder》咁。之後寫作嘅音樂，主曲插曲《She's A Lady》同埋法蘭克辛納屈英文歌《My Way》作詞。
嚮1957年，佢16歲，參加紐約ABC電視台試鏡，唱自己作嘅Diana，一曲成名。成為想當年最紅嘅青少年表表者。
古澤徹

古澤徹 ，係日本嘅一個男配音員。

配音作品一覽
呢個表唔完整，歡迎加料。
古爾頓

古爾頓（葡文：Gustavo Kuerten，又譯古頓、古拿頓、庫爾滕，1976年9月10號—），係巴西籍男子前職業網球員，較為擅於喺泥地賽事打進攻式網球。身高6'3"，體重183磅，右手揸拍，1995年轉為職業球員。2000年12月4號榮登世界排名首位。
1997年晌法國網球公開賽先後打敗三個前冠軍奧地利嘅梅士達（Thomas Muster）、俄羅斯嘅卡菲尼哥夫（Евгений Александрович Кафельников）同埋西班牙嘅卜季拿（Sergi Bruguera Torner）而勇奪冠軍，被譽為新一代泥地王。其後喺2000年同埋2001年再攞兩屆冠軍。
自從做完臀部手術後，古爾頓已不復當年勇。2004年嘅巴西公開賽係佢職業生涯入便最後一個ATP巡迴賽冠軍。而2008年5月嘅法國網球公開賽係佢嘅告別賽，打完之後佢正式宣告退役。
古澤勝之

古澤勝之，臺灣政治人物，曾經做過日治時期臺南市尹。
古烈治

古烈治（荷蘭文：Ruud Gullit，1962年9月1號—）係荷蘭一個退咗役嘅男足球員。

葳蕤史
呢節要加長。
佢曾經攞過或者提名過下面呢啲獎：
金球獎 (足球)
古爾夫

古爾夫，香港親中派政治人，香港再出發大聯盟發起人之一。
伊萬·馬澤帕

伊萬·馬澤帕係一個波蘭立陶宛聯邦、俄羅斯沙皇國外交官、政治人。
伊莎貝雅珍妮

伊莎貝雅珍妮（法文：Isabelle Yasmina Adjani，1955年6月27號—），係法國女演員兼歌手，1970年代開始活躍，攞過5次凱撒獎最佳女主角，亦有兩次入圍奧斯卡最佳女主角獎嘅提名，又先後贏過康城同柏林影展嘅影后。

早年生活
佢喺法國巴黎第十七大區出世，爸爸係阿爾及利亞君士坦丁的卡拜爾族人，媽媽係德國巴伐利亞天主教徒。由於佢喺一個雙語家庭成長，佢無論德語、法語都好鬼流利。十二歲時，佢贏咗校際朗誦比賽，就開始喺業餘劇場登台表演。

演藝事業
十四歲時，佢演出咗電影處女作《Le Petit bougnat》（1970年）。1972年，十六歲嘅佢加入法蘭西喜劇學院，喺演出莫里哀《學院派女生》一劇嘅女主角而獲得好評，迅即離開劇場投入電影業。參演1974年電影《撑摑》引起杜魯福注意，認為係佢寫好五年嘅劇本《情淚種情花》嘅女主角人選。《情》片令佢得到影評人好評，美國著名影評人人寶琳凱爾更盛讚佢具備驚人表演天赋。 同時，雅珍妮亦憑呢套片得到奧斯卡金像獎最佳女主角提名。之後，佢又演出德國導演荷索嘅《吸血殭屍》。
1981年，佢憑電影《四重奏》同《着魔》中嘅演出獲頒康城影展最佳女演員獎。之後一年，佢憑後者摘得首個法國凱撒電影獎影后桂冠。1983年，佢憑電影影片《L'été meurtrier》再奪法國凱撒獎影后。同年，佢發行咗法語流行音樂唱片《Pull marine（法文：Pull marine）》，由法國著名音樂人沙治基斯保填詞兼製作。唱片同名主打歌的音樂錄影帶由洛比桑導演。
1988年由佢監製、Bruno Nuytten執導嘅影片《羅丹的情人》令佢贏咗第三個凱撒獎影后，又獲得第二個奧斯卡影后提名，成為第一個兩度獲得提名奧斯卡最佳女主角嘅法國演員。該片仲得到提名為當年嘅「奧斯卡最佳外語片獎」，又令佢贏得第39屆柏林國際電影節影后。佢第四個凱撒獎最佳女主角在1994年嘅《瑪歌皇后》，而2009年佢就憑《Miss發狂》令佢五奪凱撒獎影后。

私生活
1979年佢同攝影師兼導演Bruno Nuytten生咗一個仔。
1986年10月，佢接受訪問披露自己嘅阿拉伯血統。當年，阿爾及利亞裔人畀法國認為係社會階梯上嘅最底層。雅珍妮公開自己阿爾及利亞裔身份後，開始出現佢患上愛滋病而死嘅傳聞。謠傳似層層嘅程度，令佢要喺1987年1月18號，要親身上法國TF1電視台晚間新聞節目上證明自己仲係生勾勾。
1989年至1995年間，佢同英國影星丹尼爾戴路易斯交往，但男方喺佢懷孕7個月時用傳真提出分手，令佢深感沮喪，兩人嘅仔喺1995年出世。佢之後曾經同作曲家Jean-Michel Jarre訂婚，二人喺2004年分手。
伊莉莎白伊頓羅森塔爾

伊莉莎白伊頓羅森塔爾（Elizabeth Eaton Rosenthal），又叫做伊莉莎白甜心（Elizabeth Sweetheart），係一位雅藝術家、織物設計師。佢喺1941年喺加拿大嘅諾華斯高沙出世。佢因為好熱愛綠色，所以俾人稱為「布魯克林嘅綠夫人」（Green Lady of Brooklyn），佢成日都會著綠色嘅衫，同埋用綠色嚟裝飾佢嘅屋企。

早年
伊莉莎白出生喺加拿大諾華斯高沙嘅一個細煤礦鎮。佢嘅祖父母喺芬迪灣（英文：Bay of Fundy）附近嘅一間木屋養大佢。佢嘅祖母教伊莉莎白畫畫同埋做衫。
佢讀過艾利森山大學（英文：Mount Allison University），佢喺大學裏面跟出名嘅加拿大畫家Alex Colville（英文：Alex Colville）學美術。

生涯
由於喺加拿大揾唔到適合嘅工做，伊莉莎白喺1964年搭順風車去到紐約。佢到咗紐約失業局嘅時候，只係帶咗一個枕頭同埋素描簿，之後佢即刻就參加咗一次工作面試。佢得到一份喺服裝區（英文：Garment District, Manhattan）藝術部門嘅工作。
1987年，伊莉莎白成立咗自己嘅設計公司叫SweetPea Design Studio，佢經營咗15年。之後，佢又經營咗一個小型藝術生意，專門擴大同銷售佢精心收藏嘅古舊設計織物。
佢係一位雅藝術家。除咗幫頂級服裝設計師Michael Kors（英文：Michael Kors）、Liz Claiborne（英文：Liz Claiborne）、Calvin Klein（英文：Calvin Klein）、美鷹傲飛公司（英文：American Eagle Outfitters）同Ralph Lauren（英文：Ralph Lauren）創作手繪版畫之外，佢都會製作好細嘅水彩畫。

風格
伊莉莎白俾人稱為「布魯克林嘅綠夫人」，佢成日都著綠色嘅衫，用各種綠色裝飾佢嘅屋企。大概喺2000年開始，佢由頭到腳都著成好鮮艷嘅青檸綠。佢成日都會著吊帶褲，有大概30件，全部都係染成綠色。

個人生活
伊莉莎白喺1966年或1967年同藝術家Robert Rosenthal結婚。佢哋有一個仔叫Sam Eaton，係一位心靈主義者（英文：Mentalism）。
伊莎貝爾貝隆

伊莎貝爾貝隆（西班牙文：Isabel Martínez de Perón，1931年2月4號—）係阿根廷政治人，亦係阿根廷總統胡安貝隆第三任老婆（第一夫人）。佢老公死後接任做總統，任期1974年到1976年。佢係世界上第一個女總統（所有國家），啲人叫佢做  La Presidente。
側柏

側柏（粵拼：zak1 paak3；學名：Platycladus orientalis）係柏科側柏屬嘅四季常綠植物，原產中國廣東、廣西、福建、內蒙古同吉林等省，及南韓同俄羅斯。佢係香港市內常見樹木。
側鏡

側鏡係車上面同司機位平排左右兩邊嘅鏡仔，畀司機望到架車左右兩邊嘅情況。
有啲車會將側鏡放前到車頭位，叫沙板鏡。
偵探

偵探（英文：detective，似粵拼：di6 tek1 tip4s）係一種專門偵查罪案嘅人。佢哋會做嘅嘢通常係透過同證人或者綫人等嘅人物講嘢、搜集物理證據或者由數據庫嗰度搵紀錄等嘅方法搜集有關單案嘅資訊，嘗試破案。
側疊式月台

側疊式月台（粵拼：zak1 dip6 sik1 jyut6 toi4）係側式月台嘅其中一個類。佢同側式月台唔同，呢種月台係整成兩條軌道分成上下行唔同樓嘅月台樣，一般喺車站施工時，因為唔夠地用先至搞成噉嘅月台，不過得好少情況留返啲位嚟做同台轉車車站。
偵察

喺軍事上，偵察（reconnaissance，簡稱 recon，又叫 scouting）係指探索自己軍隊佔據嘅地頭以外嘅地方，目的係想要獲取有關周圍地形或者敵軍活動等嘅嘢嘅資訊。
「重要資訊」包括咗笪戰場嘅地勢、敵軍嘅數量同分佈、以及係「敵軍喺度做緊啲乜」呀噉。
偵察可以用好多唔同方法做：例如係派士兵（偵察兵）帶住望遠鏡等嘅架生去睇、派（往往有咁上下隱蔽能力嘅）飛機去睇、或者係用人造衛星影相拍片... 等等。

技術
睇埋：軍事戰術
偵察係一樣相當高技術嘅工作。做偵察嘅軍人需要
有高機動性－偵察工作本身就係唔預會戰鬥嘅，而且帶得多武器會搞到佢哋機動性跌，所以偵察兵正面戰鬥力唔會好勁；偵察兵要能夠快速噉郁動，能夠喺畀敵軍發現嗰陣快速撤退；
對敵軍嘅文化同行為有咁上下熟，能夠睇得出敵人嘅每樣行為係代表緊乜；
識得用雷達同人造衛星等嘅架生。
側擊

側擊（英文：flanking maneuver）係種軍事戰術，指一隊部隊移去敵人嘅側面，爭取戰略上嘅優勢：喺軍事上，一隊部隊嘅攻擊力量主要會集中喺最前方，所以由側面或者後面攻擊就等如攻擊緊敵人一個反擊能力比較弱嘅部份，令到自己嘅攻擊比較大機會成功，而且亦有人指側擊能夠達到一定嘅心理戰效果－敵方嘅士兵覺得自己受包圍，容易驚同喪失士氣。
負責做側擊嘅部隊好多時都係機動性高啲嘅，能夠以快啲嘅速度郁動。
側斑單棘躄魚

側斑單棘躄魚（學名：Chaunax latipunctatus）係單棘躄魚科單棘躄魚屬嘅其中一個種。
側田比伯

側田比伯（粵拼：zak1 tin4 bei5 baak3；英文：Justin Drew Bieber，1994年3月1號—）係加拿大流行歌手，安大略省倫敦人。十二三歲已經靠喺YouTube翻唱歌而出名，跟住有唱碟公司同佢簽約，到美國發展佢嘅歌唱事業。
前550年代

前550年代係指前559年去到前550年之間嗰十年嘅年代。
同囚

《同囚》（英文：With Prisoners），係2017年上畫嘅港產片，由關楚耀、游學修、趙永洪、趙詠瑤、徐偉棟、喬寶寶、漢洋、郭奕芯、李國麟、譚嘉荃、麥以馬主演，黃國權執導。套戲2017年5月4號喺香港上畫。
由於呢套戲係以香港嘅囚犯人權爭議做題材，而且情節比《監獄風雲》更加血腥暴力，所以被評為三級片。

故仔大綱
蠱惑仔阿凡（游學修飾）因為同警察有少少衝突，被判入勞教中心，入去三日後就已經頂唔住畀人殘暴對待而決定自殺。救返後，佢憑住堅持要出獄探重病婆婆嘅信念，忍辱偷生，最後用最短服刑時間走人，期間阿凡睇到同經歷到種種侮辱，更有同囚離奇死咗......
同塔

同塔（越南文：Đồng Tháp）係越南一省，省會高領，人口大約160萬。
同奈省

同奈（越南文：Đồng Nai）係越南一省，省會邊和，人口大約220萬。
同安

同安係中國福建廈門一個區。佢本來係一個縣，最早喺西晉太康三年（282年）設立，範圍包括金門、廈門同一忽仔龍海，民國三年（1914年）將金門、廈門兩地分出思明縣，到1997年5月同安撤縣設區。
同域物種形成

同域物種形成（sympatric speciation）係物種形成機制嘅一種，指有個新物種去到某一個環境，同一個固有物種喺同一個地區度住，但因為繁殖或者溝通等嘅行為差異而同唔到對方配種，最後兩者分化到變做兩個唔同嘅物種，例如係印尼就有一種蝙蝠因為佢哋之間把聲有差異，而且佢哋係靠認對方把聲嚟搵伴侶嘅，搞到佢哋產生咗幾個把聲唔同嘅族群。呢幾個族群仲要拒絕同其他族群交配，最後產生咗三個從來都未雜交嘅族群。
前30年

前30年係平年。

大件事
屋大維嘅軍隊進佔亞歷山大港。馬克·安東尼同埃及女王克里奧帕特拉七世先後自殺。羅馬共和國吞併埃及。
前30年代

前30年代係指前39年去到前30年之間嗰十年嘅年代。
前310年代

前310年代係指前319年去到前310年之間嗰十年嘅年代。
吊燈籠

吊燈籠（Tiu Tang Lung）係香港嘅山，海拔高416米，喺北區，附近範圍劃咗入船灣郊野公園。
吊瓜樹

吊瓜樹（粵拼：diu3 gwaa1 syu3；學名：Kigelia africana）；又嗌吊燈樹（diu3 deng1 syu6）、吊燈木（diu3 deng1 muk6）、吊瓜木（diu3 gwa1 muk6）；臺灣嗰邊嗌臘腸樹（laap6 coeng2 syu6）；佢係紫葳科吊瓜樹屬嘅落叶喬木，原產非洲嘅熱帶地區。而家喺馬達加斯加、臺灣島、非洲同中國大陸嘅雲南、福建、廣東、海南等地都可以搵到佢。

樣
呢樖嘢一般喺春末夏初落葉。佢啲果就好似啲燈籠或吊瓜噉。

用途
呢種植物可以用嚟做庭院樹同行道樹。雖然吊瓜樹嘅果冇毒，可以食得，但係就硬到好似啲木頭噉，用普通嘅刀好難斬開佢，加上佢嘅纖維太多，所以好少有人嚟食。佢嘅瓜可以用嚟做醫皮膚病嘅藥。

相
吊瓜樹嘅果。呢種果雖然可以食得，但由於佢硬到好似啲木材噉，加上佢嘅果肉太多纖維，所以好少有人嚟食。吊瓜樹嘅果。呢種果雖然可以食得，但由於佢硬到好似啲木材噉，加上佢嘅果肉太多纖維，所以好少有人嚟食。 喺吊瓜樹上面啲果喺吊瓜樹上面啲果 吊瓜樹嘅葉同果吊瓜樹嘅葉同果
吊碑井

吊碑井（粵拼：diu3 bei1 zeng2），又叫福泉井（fuk1 cyun4 zeng2），係中國廣東省廣州市嘅一個古蹟，喺越秀區六榕路61號門口附近。呢個井係一個宋朝名井，又係廣州九大名井之一。2002年9月俾市政府列為登記保護文物，2015年定爲市文物保護單位。

結構
呢個井用咗好似嚿碑嘅紅砂岩石嚟整，所以成個井睇落去係紅色。其中上半部分喺井邊，下半部分斜掛喺水入面。個井幾大下，好似有嚿石碑吊喺水上邊噉。井口直徑35公分，井深大概7米，水味比較正。

古仔
傳說話呢個泉比較清甜，引咗好多白鶴同蝙蝠過嚟，而白鶴係仙禽，蝙蝠就代表福氣。百姓希望藉噉滋潤萬物嚟造福一方。
吊芙蓉

吊芙蓉（粵拼：diu3 fu4 jung4；學名：Dombeya wallichii），廣州地區叫非洲芙蓉（fei1 zau1 fu4 jung4），又叫鈴鈴花（ling4 ling4 faa1），係梧桐科吊芙蓉屬嘅常綠中型喬木或灌木仔，原產東非同馬達加斯加等地，而家喺全球各地都可以搵到。

樣
植株高2~6m。葉比較多，紙質嘅互生品種，好似個心噉，較粗糙，有毛，邊緣有幼嘅鋸齒響度。花係圓錐花序，粉紅色聚傘品種，喺葉杈度出，由廿幾朵花仔整成個花波，花色比較靚，花瓣5嚿，一般喺每年冬天或春天開花。果係蒴果品種。

適應環境
非洲芙蓉鍾意有陽光兼靚地生，但唔禁太旱嘅地，一般喺8～38℃範圍內生長。
吊鐘

吊鐘（粵拼：diu3 zung1；學名：Enkianthus quinqueflorus），又嗌燈籠花（dang1 lung4 faa1），市場又嗌吉慶花（gat1 hing3 faa1），植物學又嗌倒掛金鐘（dou3 gwaa3 gam1 zung1），係杜鵑花科吊鐘屬嘅落葉灌木或喬木仔，原產墨西哥，而家喺廣東、廣西、湖南、福建；北美墨西哥地區可以搵到。

樣
細枝圓柱形，有光澤。葉革質，樣似倒立蛋形或長橢圓形。花簇生，樣同花色較靚，好多時開一拃花，似吊喺樹枝啲唥鐘噉；每年元旦或春節時開花。果紫紅色，熟咗變灰黃，倒立蛋形，長大概1cm；每年春天結果，秋末冬初成熟。

用途
佢嘅花成日俾人睇，花重可以曬乾做民間止咳藥。

文化
喺中國大陸華南同港澳地區，春節期間成日賣呢種花嚟助慶節日。
吊鐘係香港舊時最興嘅年花，好多人上山擲，搞到差唔多冇晒，一九一三年政府頒布特別法令，禁止香港花販賣或「意圖販售」吊鐘，之後演變成一九三七年生效到而家嘅《林務規例》，任何人都唔可以「砍伐、出售及管有」吊鐘花。

有關嘅書
《識花認草》，徐頌軍、李娘輝 編，廣東人民出版社 出版，2002年5月，第173頁，ISBN 7-218-03949-9。
《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第138-139頁，ISBN 978-988-211-344-2。
《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第56頁，ISBN 962-8869-23-X。
《深圳野生植物》 第174页　　中国林业出版社 ISBN 7-5038-2677-0
吊牀

吊牀又寫吊床，係床一種。顧名思義，係吊起嘅牀。牀身多數係網、布等織物造，前後搵個穏陣嘅支撐，用綁或者其他方法，將牀身綁上支撐，吊起張牀。支撐多數係樹或者柱。吊牀原本係熱帶土人，諗出來睏覺嘅方法。後尾船上面水手，貪舒服用慳位，都睏吊牀。探險家同軍人，行森林時，都睏吊牀。家下吊牀散去世界各地，多數係貪輕鬆而用，亦都帶去露營旅行。
吊車

纜車，又叫吊車，響山區運貨載客上落山嘅一種交通工具。車廂吊喺鋼纜下面，而鋼纜每隔一段就由啲支架承托。
吊車吊響高高嘅纜上面，可以望得遠，而家吊車多數用嚟做旅遊用。
劉心悠

劉心悠（英文：Annie Liu；1981年4月1號—），原名劉凡平，係香港演員、廣告模特兒。劉心悠因為演出嘅港產片《阿嫂》提名2006年香港電影金像獎最佳新演員。

簡歷
劉心悠喺臺灣出世，佢曾經留學加拿大溫哥華 Emily Carr Institute of Art and Design讀產品設計，2004年拍「中華航空」電視廣告入行。佢嘅志願係做專業演員，自認係男仔頭，國語流利，廣東話都識，而家跟陳潔儀練唱歌。
劉徽

劉徽（粵拼：lau4 fai1，225年—295年）係東漢魏國嘅一個數學家，山東淄博人。

劉徽割圓術
劉徽喺三國時期即以幫《九章算術》注解，景元四年（西元263年）成書，另作《海島算經》、提出割圓術（英文：Liu Hui's π algorithm），而且以正192邊形嘅面積算出圓周率嘅近似值係。之後，劉徽發明咗另外一個好快捷嘅計算方法，精準算出。

海島算經
《海島算經》係一部介紹工程測量學嘅理論，包括《四庫全書》嘅版本。
劉徽割圓術

劉徽割圓術係東漢數學家劉徽所提出嘅一種數學理論，攞嚟搵圓周率。
劉彩英

劉彩英，係大韓民國嘅一個女藝人同埋歌手。
劉復嵐

劉復嵐（1974年5月9號—），係台灣無黨籍政治人物，曾參選2020年新竹縣第1選舉區立法委員但落敗，之後再喺2022年參選新竹縣縣長。
劉徹

（前156年—前87年）係漢朝第七代皇帝，死後謚號武帝，所以後世又叫劉徹做漢武帝。佢係漢景帝劉啟嘅仔，漢文帝劉恆嘅孫，漢高祖劉邦嘅曾孫，佢老母係皇后王娡。7歲嗰陣立為太子，16歲登基，在位五十四年。
劉徹令到漢朝成為當時世上一大國，締造盛世，但係戰爭同埋經濟政策，亦都造成百姓沉重負擔。
劉徹喺在位期間多次進攻匈奴，又派張騫出使西域，打通咗絲綢之路；喺西南消滅咗夜郎、南越等國家。劉徹嘅影響力，已經深入到西北、東南同東北呢啲地方。唔單止係噉，佢為咗方便紀年，重創立咗年號，而年號亦都對中國史有好大影響。
雖然漢武帝文治武功有齊嗮，但係喺晚年仍然有啲甩漏。喺嗰陣時因為佢嘅甩漏而逼死咗太子劉據，史稱「巫蠱之禍」或「巫蠱之亂」。當武帝知道冤情之後，好後悔，因而喺輪台寫咗《輪台罪己詔》。

早年
根據《史記》嘅記載，劉徹應該響漢景帝前元年出世，喺兄弟排名入面排第九，照噉睇應該冇乜機會去脫穎而出嘅。出世四年後，景帝平定七國之亂，因此多咗好多吉嘅諸侯位，因而四歲嘅劉徹被封膠東王。
漢景帝六年，薄皇后俾景帝廢黜，而太子劉榮亦俾景帝廢除。劉徹同王娡藉住館陶長公主劉嫖嘅幫助，做咗太子同皇后，冇幾耐太子劉徹娶咗陳阿嬌。景帝死後，劉徹正式登基做皇帝，陳阿嬌做皇后。呢個轉折點標誌住大漢盛世逐漸來臨。

雄心受挫、創立年號
漢武帝繼承皇位之後，好急噉了解朝政：佢舉行朝會，聽群臣嘅意見；又檢查各方面嘅情況。武帝鍾意微服出巡，扮下呢樣，扮下嗰樣。當然，武帝亦有更多時間留喺未央宮度睇下書，處理下奏章。但係，最棘手嘅問題就係點搞景帝份遺詔。嗰份遺詔告誡嘅嘢完全同武帝嘅諗法好唔同：景帝告誡劉徹要守成、體恤黎民、唔好同匈奴爭執，而武帝反而想遠征匈奴、攞成就，認為匈奴成日掠奪大漢啲嘢，點解要同佢「和」呢。全因為呢份遺詔，而挷住咗武帝嘅手腳。
武帝鍾意標新立異，第二年，佢下令改元，改用年號，唔再用「上元」、「中元」、「後元」呢啲嘢來紀年。武帝宣佈用「建元」做中國史上第一個年號，對中國歷代君主造成咗好大影響。

田竇爭權
武帝為咗振興大漢，完成大業，就用皇帝權力彈劾官員，而且係堂堂大丞相衛綰。有一日，漢武帝同嫲嫲竇太后傾偈，講到廢丞相衛綰嗰陣，武帝就鬧爆佢推行同鼓勵老豆景帝「無為而治」。竇太后見佢粒孫咁堅持，冇嘢講到。佢轉下話題，問武帝：「噉邊個做到丞相吖？」武帝話唔知，竇太后就話竇嬰做到，劉徹阿媽王娡好反對，建議用佢嘅舅父田蚡、田勝。最後，武帝田氏、竇氏都用，從而造成「田竇爭權」嘅局面。
最後，太皇太后（竇太后）廢田蚡、竇嬰，立許昌為相，結束「田竇爭權」。

巧遇衛子夫
太皇太后結束「田竇爭權」之後冇幾耐，武帝就派張騫出使西域，原來朝廷已經有出使西域嘅諗法，只係意見唔統一。
張騫走咗之後，武帝覺得好悶，所以到咗農曆三月三號，係上巳節，所以佢去咗祓祭。祓祭，係西周傳落嚟嘅習俗，相傳祓祭完之後就會除走嗮啲病痛。武帝班友一路行，一路行，去到霸河。霸河原本叫滋水，春秋時期秦穆公喺嗰度大敗西戒，改咗條河做霸水，後來又嗌霸河。
霸河上便叫做霸上，係祓祭勝地，亦都係當年劉邦接受秦王子嬰禪讓同約法三軍嘅地方。唔單止係噉，佢重係劉徹阿爺漢文帝劉恆嘅葬地，而且係劉徹老豆漢景帝同周亞夫平定七國之亂嘅起兵地。
祓祭完之後，武帝就去探平陽侯同平陽公主劉玫。劉玫屋企有四個姓衛嘅舞女，最細嗰個就係衛子夫，當佢聽到要表演畀皇帝睇嗰陣，佢好興奮。武帝好中意衛子夫，就送咗佢入宮。

廢立皇后、獨尊儒術
衛子夫入宮後，並唔受大家歡迎。佢俾人公認為「衰女人」。陳阿嬌呷醋，劉嫖好嬲，重俾太皇太后打入冷宮添。
前134年，董仲舒就向劉徹提出一個建議：「諸不在六藝之科孔子之術者，皆絕其道，勿使並進」，應該「罷黜百家，表章六經」。之後，劉徹大量任用儒生做官，同時，張湯同埋杜周等人都主張以《春秋》決獄，逐漸令到通曉儒家經典成為做官嘅必要條件之一，儒家逐漸成為中國社會嘅統治思想，並且長達二千年。
劉必榮

劉必榮（1957年—），係東吳大學政治系教授，學術專長係國際政治、國際衝突、談判理論。講話頗有磁性。佢係台北出世。
史威登堡

史威登堡（Emanuel Swedenborg，1688年1月29號—1772年3月29號）係瑞典哲學家，亦係神秘主義者，晚年話自己識得遊走天堂同地獄，將經歷寫成《天堂同地獄》。
史密夫

史密夫（Smith）係一個歐洲姓。姓史密夫嘅名人包括：
森史密夫（英文：Sam Smith，1992年5月19號—）英國創作歌手。
韋史密夫（英文：Willard Carroll Smith II，1968年9月25號—）美國電影演員和歌手。
J. R. 史密夫（英文：J. R. Smith；1985年9月9號—）前美國籃球運動員。
呢篇史密夫係同姓氏有關嘅楔位文章，重未寫完嘅。麻煩你幫手充實佢。
史密夫決戰史密妻

《史密夫決戰史密妻》（英文：Mr. & Mrs. Smith）係畢彼特同安祖蓮娜祖莉響2005年拍嘅荷里活動作片。
史學方法

史學方法（英文：Historical method）係有關歷史研究嘅方法學，呢個係每名歷史研究工作者都要學嘅課程。佢係帶領一個研究者能夠正確掌握歷史研究嘅一個重要訓練，所以好多學術單位相當重視史學嘅方法。史學方法有一個特點，呢種訓練嘅方式往往都由哲學思想去引領，亦都因為呢個原因，哲學思想體系嘅境界，往往都會影響歷史研究嘅結果。史學方法嘅核心在於考証嘅學問，因為歷史嘅主旨在於實事求是，因此研究歷史必須建立喺真正嘅史料基礎上，噉樣嘅研究價值先有意義。

史學方法嘅內容
考証
分為內考証同埋外考証兩種。
史料
文獻
遺跡
遺物
史學史

史學史以研究歷史學嘅發展過程為主。唔同時代入面嘅歷史學，反映相異時代嘅歷史觀，呈現人類思想史嘅發展過程。人類歷史上各個時代記錄嘅歷史，反映咗當時啲人嘅思想觀念，作者嘅觀察、寫作形式、偏見、對歷史事件嘅解讀等。由於研究歷史嘅方法喺唔同時代同唔同地域都有好大嘅區別，對史學史都唔可能有一個好確切、能被所有人同意嘅統一定義。
史學家

史學家（historian）指研究歷史學嘅人。
周弘

周弘（Isabelle / Isabella Chow Wang，1970年3月10號—）係喺北京出世嘅香港演員。喺1990年，佢憑參選亞洲小姐競選入行，之後短暫簽約亞洲電視，去到1991年同亞視解約，之後拍過幾套三級片，例如《玉蒲團之偷情寶鑑》。
周庭希

周庭希（粵拼：jau1 ting4 hei1，Jason, Chao Teng Hei，1986年12月12號—）係澳門一位社運同埋同性戀權利運動人士，前愛瞞日報社長，前新澳門學社理事長，澳門彩虹創辦人。依家係鍚根大學博士研究生。
周庭希喺2010年至2017期間擔任新澳門學社理事長，2017年2月23號喺Facebook宣佈會喺3月31號離開新澳門學社。

政治立場
周庭希係澳門一位支持民主、人權、LGBT權利運動活動人士。佢認為澳門社會價值真空、缺乏理想，又認為澳門並非一國兩制成功嘅例子，呼籲國際社會唔好畀澳門嘅例子分心，堅定支持香港對抗獨裁管治。

參選立法會
周庭希22歲參選2009年澳門立法會選舉，代表新澳門學社出選第三屆澳門立法會直接選舉，係當時最後生嘅候選人。以第15組民主新澳門第二候選人嘅身份攞到5512票落敗。
2013年澳門立法會選舉，周庭希再次代表新澳門學社出選澳門立法會直接選舉，打住自由主義嘅旗號獨立組成「自由新澳門」爭奪議席，以建立一個公平開放，自由民主嘅澳門。最後亦以3,227票落敗。
周志堂

周志堂，香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
周志康

周志康（Daniel Chau，1989年9月28號—）係香港無綫電視藝員。香港出生，祖籍廣東連平，2009年同佢孖生大佬周志文參加無綫電視歌唱比賽《超級巨聲》，之後加入無綫電視，主要拍電視劇。佢老婆係節目主持盧芷茵，佢哋有兩個女Emma同Elva。

演出
呢個表唔完整，歡迎加料。
周延

周延（1987年3月22號—），藝名GAI，係中國大陸男歌手。

經歷
周延原本專注喺幫派饒舌，例如佢作嘅《超社會》；後逐漸將中國風融入詞曲，如《苦行僧》。
2017年，參加網路節目《中國有嘻哈》，並陸續創作出好紅嘅《火鍋底料》、《天乾物燥》同趙濤合作嘅《只聽自己的歌》等嘻哈單曲逐漸被觀眾熟悉。之後同王嘉爾合作嘅《Papilon》成功進入總決賽。。最終周延同PG ONE並列中國有嘻哈第一年總冠軍。
12月2號，攞到2018愛奇藝尖叫之夜年度型格歌手獎。12月17號，攞到「我是頭條·今日頭條年度盛典」年度新生力量獎。
2020年，參加中國夢之聲《我們的歌》，同搭檔陳小春攞到金聲拍檔稱號。

《歌手2018》
2018年1月，加盟湖南衛視《歌手2018》、為首發歌手，喺第一輪淘汰賽播出前宣佈退賽。

軼聞
周延同過海爾兄弟、MC 光光同紅花會PG ONE等一眾饒舌歌手「有精彩的音樂互動」。周延用過《斬馬刀》呢隻歌譏諷海爾兄弟嘅馬思唯，馬思唯就寫咗《Back To Back》同《該挨》 等兩首歌回敬周延，MC光光就寫咗《Gay爺只打字》，加入爭吵。選秀節目入面，PG ONE一句「最討厭表裡不一的社會GAI，有意見當面吼」令周延好嬲憤怒，甚至公開話要打PG ONE，呢件事引起輿論關注。
周延儒

周延儒（1593年—1644年），字玉繩，號挹齋，江蘇宜興人，係大明末年嘅大臣。佢喺崇禎朝兩次做首輔主政，後因為時局艱難得罪咗崇禎帝，1644年俾逼吊頸死。
周廷勵

周廷勵，香港親中派政治人，香港再出發大聯盟發起人之一。
周建安

周建安，香港親中派政治人，香港再出發大聯盟發起人之一。
周彥

周彥（Christy Chau，1993年4月16號—），係香港女模特兒兼歌手，女子組合Bingo成員，擔當主領舞同第二主唱，亦係位拉丁舞高手，做過拉丁舞嘅香港代表隊成員。佢喺英國修適士大學市場推廣及企業管理系畢業，返香港後喺2016年加入女子組合Bingo。
化石

佢哋通常喺缺氧而平靜嘅環境形成，而多數喺沉積岩搵到。因為咁，佢哋可以提供岩石年齡、古代環境，以致生物演化嘅重要資訊同證據。
活化石係指經歷漫長地質歷史仍然冇點改變型態，但係仍然存在嘅生物，例如鸚鵡螺同桫欏。
化石飛龍

化石飛龍係日本電視遊戲寵物小精靈系列入面嘅其中一隻小精靈，編號142。身體顏色主要係紫色。